CELEX: 62008CO0315
Language: mt
Date: 2011-09-29 00:00:00
Title: Digriet tal-Qorti tal-Ġustizzja (Is-Seba' Awla) tad-29 ta' Settembru 2011.#Angelo Grisoli vs Regione Lombardia.#Talba għal deċiżjoni preliminari: Consiglio di Stato - l-Italja.#L-ewwel subparagrafu tal-Artikolu 104(3) tar-Regoli tal-proċedura - Artikolu 49 TFUE - Libertà ta' stabbiliment - Saħħa pubblika - Spiżeriji - Prossimità - Provvista ta' mediċini għall-popolazzjoni - Awtorizzazzjoni ta' operat - Tqassim territorjali tal-ispiżeriji - Distanza minima bejn l-istabbilimenti.#Kawża C-315/08.

Digriet tal-Qorti tal-Ġustizzja (Is-Seba’ Awla) tad-29 ta’ Settembru 2011 – Grisoli vs Regione Lombardia
      (Kawża C‑315/08)
      “L-ewwel subparagrafu tal-Artikolu 104(3) tar-Regoli tal-Proċedura – Artikolu 49 TFUE – Libertà ta’ stabbiliment – Saħħa pubblika – Spiżeriji – Prossimità – Provvista ta’ mediċini għall-popolazzjoni – Awtorizzazzjoni ta’ operat – Tqassim territorjali tal-ispiżeriji – Distanza minima bejn l-istabbilimenti”
      Libertà ta’ stabbiliment - Restrizzjonijiet - Leġiżlazzjoni nazzjonali li teżiġi awtorizzazzjoni amministrattiva minn qabel
         għall-ftuħ ta’ spiżeriji ġodda f’reġjun speċifiku - Kundizzjonijiet għall-għoti marbuta mad-densità demografika u mad-distanza
         minima bejn l-ispiżeriji - Ammissibbiltà - Kundizzjonijiet - Verifika mill-qorti nazzjonali (Artikolu 49 TFUE) (ara l-punti
         21-38 u d-dispożittiv)
      
      Suġġett
      
         
               Talba għal deċiżjoni preliminari - Consiglio di Stato - Interpretazzjoni tal-Artikoli 152 u 153 KE - Ftuħ ta’ spiżeriji ġodda
                  - Leġiżlazzjoni nazzjonali li tistabbilixxi limiti skont in-numru ta’ abitanti u li tiffissa l-kundizzjonijiet għall-awtorizzazzjoni
                  tal-ftuħ ta’ spiżerija ġdida.
               
            Dispożittiv
      L-Artikolu 49 TFUE ma jipprekludix leġiżlazzjoni nazzjonali, bħal dik inkwistjoni fil-kawża prinċipali, li timponi limiti
         għall-ftuħ ta’ spiżeriji ġodda, billi tipprovdi li
      
      
         
                   
               
               
                  
               
               
                  	–fil-komuni b’popolazzjoni inferjuri għal 4 000 abitant, spiżerija waħda biss tista’ tinfetaħ, u
               
            
         
                   
               
               
                  
               
               
                  	–fil-komuni b’popolazzjoni ogħla minn 4 000 abitant, il-ftuħ ta’ spiżerija ġdida huwa suġġett għal kundizzjonijiet bħal li
                     jrid ikun hemm iktar minn mill-inqas 50 % tan-numru ta’ abitanti meħtieġa għal spiżerija u l-osservanza ta’ distanza minima
                     fir-rigward tal-ispiżeriji diġà eżistenti,
                  
               
            
         
                   
               
               
                  
               
               
                  	bil-kundizzjoni li tali leġiżlazzjoni tippermetti, b’deroga mir-regoli bażiċi, il-ħolqien ta’ numru suffiċjenti ta’ spiżeriji
                     li jistgħu jiżguraw servizz farmaċewtiku xieraq fiż-żoni b’karatteristiċi demografiċi jew ġeografiċi partikolari, fatt li
                     għandu jiġi vverifikat mill-qorti tar-rinviju.